nationalret
Nationalret er en ret, som anses for at være typisk for en nations madtradition. Eksempler på nationalretter er irish stew (Irland), haggis (Skotland) og olla podrida (Spanien).
I Danmark blev der på initiativ af Ministeriet for Fødevarer, Landbrug og Fiskeri i 2014 foretaget en "folkeafstemning" om en dansk nationalret. Flest stemmer fik stegt flæsk med persillesovs. Andre bud på en dansk nationalret er smørrebrød og rødgrød.